open-index/open-wikipedia-markdown huggingface dataset:
WavPack

**WavPack** (tiedostopääte .wv ja hybriditilassa .wvc) on vapaa, avoimen lähdekoodin (julkaistu BSD-lisenssin alaisuudessa) äänenpakkausmenetelmä, jonka kehittäjänä toimii David Bryant.

WavPack voi pakata 8-, 16-, 24- ja 32-bittisiä yksi-, kaksi- tai useampikanavaisia WAV-muotoisia äänivirtoja häviöttömästi tai häviöllisesti. Näytteenottotaajuus voi olla välillä 6&nbsp;–&nbsp;192 kHz. Koodekin erikoisuutena on ns. "hybriditila", jolloin ääntä pakatessa muodostetaan häviöllisesti pakattu tiedosto ja sille korjaustiedosto, jonka avulla häviöllinen tiedosto voidaan koota takaisin alkuperäiseen muotoonsa häviöttömästi. Häviöllinen tila käyttää hyväkseen pelkkiä kvantisointimatriiseja eikä psykoakustisia malleja kuten kehittyneemmät koodekit. Metatietojen (esimerkiksi esittäjä, kappaleen nimi, ReplayGain-arvot) säilytykseen käytetään APEv2- ja ID3v1-tunnisteita.

WinZIP-ohjelma on käyttänyt WavPackia .wav-tiedostojen pakkaukseen versiosta 11 lähtien.

## Katso myös
*Monkey’s Audio
*FLAC
*True Audio

## Lähteet

## Aiheesta muualla
* WavPack.com - viralliset sivut
Titanic (minisarja)

**Titanic** on televisiolle tuotettu kaksiosainen minisarja vuodelta 1996. Sarja julkaistiin DVD:llä 2004. Suomessa sarjaa on esitetty televisiossa 1998 Nelosella ja huhtikuussa 2012 MTV3:lla. Sarjan on ohjannut Robert Lieberman ja se perustuu postihöyrylaiva RMS Titanicin haaksirikkoon.

## Rooleissa
Közi

**Közi** (s. 29. toukokuuta 1972) on japanilainen visual kei -artisti. Hän soittaa kitaraa ja syntetisaattoria. Közi on kuuluisin ajastaan Malice Mizer -yhtyeessä. Industrial rock-bändi Eve of Destiny -projektin jälkeen Közi on koonnut ympärilleen uuden kokoonpanon nimeltään DALLE.

## Tausta

Közin ura alkoi 1980-luvun lopulla, kun hän soitti kahdessa yhtyeessä *Girl'e* ja *Beyond the Reinsight*. Hän tapasi Manan bändissä nimeltä Matenrou (tunnetaan myös Matenrow). He huomasivat, että heillä on samanlaisia ideoita musiikinteossa, joten he päättivät lähteä bändistä. Sitten he perustivat Malice Mizerin vuonna 1992. Myöhemmin vuonna 2001 Malice Mizerin mentyä tauolle Közi perusti Eve of Destinyn Haruhiko Ashin kanssa. Bändi on myös käynyt kiertueilla Japanin ulkopuolella erilaisissa festivaaleissa eri puolilla Eurooppaa.

## Diskografia

### Soolo

#### Albumit
*Izayoi no Tsuki - 13 joulukuuta 2002
*Catharsis - 11 marraskuuta 2004
*Loki N'Roll - 17 toukokuuta 2006

#### Singlet
*Khaos/Kinema - 26 marraskuuta 2003
*Memento - 1 joulukuuta 2004

## Aiheesta muualla
* Közin virallinen sivusto
* Közi JaMe Worldin sivustolla
Länsigermaaniset kielet

**Länsigermaaniset kielet** muodostavat suurimman osan germaanista kieliryhmää. Siihen kuuluvat esimerkiksi englanti, saksa, friisi, afrikaans ja hollanti. Germaaniseen kieliryhmään kuuluvat kaksi muuta alahaaraa ovat itägermaaniset kielet ja pohjoisgermaaniset eli skandinaaviset kielet.

## Aiheesta muualla
Postilaatikko

**Postilaatikko** on rakennuksen ulkopuolella, yleensä tien varressa oleva laatikko, johon vastaanottajan posti jaetaan.

## Rakenne
Postilaatikot sijaitsevat usein teiden varsilla, postilaatikkotelineeseen, tolppaan tai johonkin muuhun niitä varten tehtyyn rakennelmaan kiinnitettynä. Laatikot ovat yleensä muovisia, metallisia tai joskus puisiakin. Tyypillisessä muovisessa laatikossa on kaksiosainen kansi, ulompi sateensuojana ja sisempi varustettu postiluukulla. Metalliset laatikot ovat usein lukittavia. Postilaatikon tärkeä osa on postinsaajan nimi ja osoite, tavallisesti laatikon kannessa tai etuseinässä. Erityisesti omakotitaloalueilla on toisinaan laatikoita, joissa ei ole minkäänlaisia merkintöjä, mikä vaikeuttaa postinjakelua.

## Sijoittelu

Omakotitaloalueilla postilaatikot ovat usein tontin rajalla tai erikokoisissa laatikkoryhmissä tien varrella. Rivitaloalueilla ne ovat yleensä aina laatikkoryhmissä esimerkiksi parkkipaikkojen alueella. Kerrostaloissa postit jaetaan ovessa sijaitsevan postiluukun kautta asuintilaan tai alakerrassa oleviin postilaatikoihin. Postilaatikoiden sijoittelusta ja malleista on olemassa Viestintäviraston ohjeet, mutta niiden rakentamisessa voi kuitenkin käyttää myös mielikuvitustaan. Aikoinaan yleisimpiä postilaatikoita oli ns. heittopostilaatikko, johon posti heitettiin ohi ajavasta postiautosta.

## Sähköpostilaatikko
Postilaatikko-termi on otettu käyttöön myös sähköpostin yhteydessä, tarkoittamaan saatujen ja lähetettävien viestin talletukseen käytettäviä tiedostorakenteita. Tässä yhteydessä postilaatikot usein nimetään ja ryhmitellään esimerkiksi viestien päivämäärän, lähettäjien tai sisältöjen perusteella. 

## Katso myös
* Kirjelaatikko

## Lähteet

 
## Aiheesta muualla

*
Itägermaaniset kielet

**Itägermaaniset kielet** on germaanisten kielten alaryhmä länsigermaanisten ja pohjoisgermaanisten kielten ohella. Siihen kuuluvat gootti, vandaali, burgundi ja krimin gootti, jotka ovat jo kauan sitten sammuneet. Ainoa itägermaaninen kieli, josta on jäljellä merkittävästi kirjallisia dokumentteja on gootin kieli. Krimin gootin uskotaan selviytyneen aina 1700-luvulle ennen katoamistaan.

## Aiheesta muualla
Finn Spring

**Finn Spring Oy** on suomalainen, Toholammin Härkänevan kylässä sijaitseva lähdevesiä ja virvoitusjuomia valmistava perheyritys. Yrityksellä on tuotantolaitos myös Lestijärvellä. Finn Spring on Suomen suurin lähdeveden pullottaja, ja sen markkinaosuus Suomessa on noin 90 prosenttia. Finn Spring työllistää noin 100 henkilöä. Yrityksen pullottama lähdevesi pulppuaa Multilan luonnonlähteestä. Finn Spring pullottaa erilaisia lähdevesipohjaisia juomia yli 90 miljoonaa litraa vuodessa.

Finn Spring valmistaa oman SPRING-tuotemerkin lisäksi juomia asiakkaiden omilla merkeillä.

## Yrityskuvaus

Finn Springin omistajat Virpi ja Hannu Ali-Haapala olivat alun perin karjatilallisia. Koska karjanpito ei ollut taloudellisesti kannattavaa, syntyi idea lähdeveden hyödyntämisestä ja sen luomista mahdollisuuksista. Finn Spring merkittiin kaupparekisteriin 20. maaliskuuta 1991. Aluksi vettä myytiin Venäjälle, koska Suomen markkinat olivat pienet. Pullotetusta lähdevedestä tuli vähitellen suosittua ja lähdevesituotteista varteenotettavia vaihtoehtoa kuluttajien arkipäivässä. Tämä avasi markkinat myös kotimaahan. Nykyisin Finn Springin markkinaosuus lähdevesien valmistajana Suomessa on noin 90 prosenttia . Finn Spring Oy on edelleen perheen omistuksessa ja toinen sukupolvi on jo mukana yrityksen toiminnassa. 

Nykyään Finn Spring valmistaa lähdevesien lisäksi lukuisia muita lähdevesipohjaisia juomia. Finn Spring valmistaa SPRING-merkin alla lähdevesiä, vichy- ja kivennäisvesiä, makuvesiä, virvoitusjuomia ja alkoholittomia siiderijuomia.  SPRING-tuotteita myydään kotimaan lisäksi Venäjällä, Saksassa, Arabiemiraateissa ja muissa Lähi-idän maissa sekä Kiinassa ja Etelä-Koreassa. SPRING-tuotteiden aiheuttama hiilijalanjälki on hyvitetty.

Vuonna 2011 Finn Spring osti 80 prosenttia ruotsalaisesta Guttsta Källa AB -nimisestä perheyhtiöstä, joka valmistaa kivennäisvesiä ja virvoitusjuomia. Guttsta Källa omistaa luontaisen kivennäisvesilähteen, joka on yksi seitsemästä rekisteröidystä kivennäisvesilähteestä Ruotsissa. Ennen yritysostoa Finn Spring vei tuotteita Ruotsiin tytäryhtiö Nyspring AB:n kautta.

Finn Springin Härkänevan päätoimipisteen yhteydessä sijaitsee yrityksen tehtaanmyymälä ja kahvilaravintola Lylyn Pisara, jossa on myös lähdevedellä toimiva uimahalli. 

## Yrityksen tuotemerkit
Spring, Spring Aqua Premium ja Ukko-Pekka ovat Finn Spring Oy:n tuotemerkkejä.

## Tuomio ympäristörikoksesta
Vaasan hovioikeus tuomitsi helmikuussa 2022 Finn Springin maksamaan ympäristön turmelemisesta  40&nbsp;000 euroa yhteisösakkoa ja menettämään valtiolle rikoksen tuottamana taloudellisena hyötynä 250&nbsp;000 euroa. Yhtiö oli vuosina 2005–2019 johtanut jätevesiä luontoon sekä Toholammin että Lestijärven tehtaallaan ympäristölupaehtojen vastaisesti ilman riittävää käsittelyä, mistä aiheutui ympäristön pilaantumista. Aiemmin käräjäoikeus oli hylännyt kaikki syytteet.

## Lähteet

## Aiheesta muualla
* Finn Spring Oy:n verkkosivut
Quine

**Quine** voi tarkoittaa seuraavia:

;henkilöitä:

*Alan Quine (s. 1993), kanadalainen jääkiekkoilija,
*Richard Quine (1920–1989), yhdysvaltalainen elokuvaohjaaja ja näyttelijä
*Willard Van Orman Quine (1908–2000), yhdysvaltalainen filosofi

;muita merkityksiä:
*Quine, filosofi Quinen mukaan nimetty tietokoneohjelma.
Pentti Kauhanen

**Pentti Johannes Kauhanen** (20. huhtikuuta 1932 Helsinki – 27. kesäkuuta 1990 Helsinki) oli suomalainen työläinen ja poliitikko. Kauhanen oli Suomen Kansan Demokraattisen Liiton (SKDL) kaupunginvaltuutettu Helsingissä 1957–1968 ja Helsingin kaupunginhallituksen jäsen 1969–1975.

Kauhanen kasvoi työväenluokkaisessa perheessä. Kolmevuotiaana hänestä tuli avainkaulalapsi äidin ja isän ollessa työssä metallitehtaassa, ja hän vietti lapsuus- ja nuoruusvuotensa Kallion kaduilla. Helsinki ja stadin slangi olivat hänelle aina sydäntä lähellä. Kauhasen isä Aaro Kauhanen oli Metallityöväen liiton aktivisti 1930-luvulta 1960-luvulle.

Armeijan käytyään Kauhasesta tuli ammattitaitoinen sähkömies ja hänet valittiin usein työpaikkansa luottamusmieheksi. 1950-luvun lopulla Kauhasen työnsaantimahdollisuudet vaikeutuivat, kun hän joutui työnantajien mustalle listalle "vaarallisena rettelöitsijänä ja lakkokiihottajana". 1960-luvun alussa hänestä tuli Suomen Demokraattisen Nuorisoliiton toimitsija ja vuosikymmenen lopulla SKDL:n kunnallissihteeri. Kaupunginvaltuustoon hänet valittiin siihen asti nuorimpana vuonna 1957.
 
1980-luvun Kauhanen toimi isännöitsijänä Herttoniemessä. Ansioistaan synnyin- ja kotikaupunkinsa hyväksi Kauhanen palkittiin Helsinki-mitalilla 1975. Hänen poikansa Erkki Johannes Kauhanen (s. 1952) on vaalinut isänsä perintöä paikallisen kulttuurin vaalijana.

## Lähteet
PhotoFiltre

**PhotoFiltre** on kevyt ja yksinkertainen kuvanmuokkausohjelma, jolla on helppo tehdä ja muokata kuvia. Ohjelma tukee BMP, GIF, JPEG, PNG, RLE, TGA ja TIFF -tiedostoja.

Ohjelma on ilmainen ja ladattavissa suoraan englanniksi ja ranskaksi. Muille kielille, kuten suomeksi sen saa kielipaketin avulla. Kielipaketin on suomentanut Mika Pirinen, ja ohjetiedostot on laatinut Panu Pyyvaara.

## Ominaisuudet
* Kuvan kirkkauden säätö
* Kuvan pehmennys
* Kuvan rajaus

## Aiheesta muualla
* Suomen kielen kielipaketti
* Suomenkieliset ohjeet PhotoFiltren käyttöön
* uusin photofiltre  versio
Balfourin julistus

**Balfourin julistus** oli Yhdistyneen kuningaskunnan hallituksen vuonna 1917 antama julkinen lausunto, joka ilmaisi Britannian tuen juutalaisten kansallisen kodin perustamiselle Palestiinaan. Julistus sisältyi ulkoministeri Arthur Balfourin Britannian juutalaisyhteisön johtajalle Walter Rothschildille kirjoittamaan, 2. marraskuuta 1917 päivättyyn kirjeeseen, ja sen sisältö julkaistiin lehdissä viikkoa myöhemmin. Julistukseen sisältyi kuitenkin ehto, ettei paikallisen väestön oikeuksia saanut loukata. Julistus oli kiitos juutalaisille heidän tuestaan Britannialle Osmanien valtakuntaan kuuluneen Palestiinan valtauksessa ensimmäisen maailmansodan aikana.

Balfourin lupaus oli ristiriidassa brittien aiemmin ensimmäisen maailmansodan aikana Palestiinan arabeille antaman itsenäisyyslupauksen kanssa. Osin tästä julistuksesta juontuvat vielä nykyisinkin Israelin ja Palestiinan väliset jännitteet ja kiistat alueen hallinnasta.

## Lähteet

## Aiheesta muualla
Japanin laivasto

**Japanin laivasto** voi viitata seuraaviin laivastoihin:

* Keisarillisen Japanin laivasto, 1869–1947
* Japanin meri-itsepuolustusvoimat, 1954
No Remorse (Motörheadin albumi)

**No Remorse** on Motörheadin ensimmäinen ja tunnetuin kokoelma-albumi, joka julkaistiin vuonna 1984. Se oli yhtyeen viimeinen Bronze Recordsille tekemä ja ensimmäinen uudella kokoonpanolla (Kilmister, Campbell, Burston, Gill) tehty albumi. Vanhojen kappaleiden lisäksi albumille tehtiin neljä uutta kappaletta: ”Snaggletooth”, ”Steal Your Face”, ”Locomotive” ja ”Killed By Death”. Viimeksi mainittu on yhtyeen tunnetuimpia kappaleita ja säilyi keikkaohjelmistossa loppuun asti. *No Remorsen* ensimmäiset julkaistut LP-versiot oli pakattu nahkaisiin kansiin (erikoispainos oli pakattu keinonahkaiseen tikattuun koteloon, jossa oli nahalle haisevaa esanssia, sisäkansissa sanoitukset ja valokuvia: Motor1 823 301 Special leather edition double album, 1984 PROTV).

## Kappaleet
Albumista on olemassa useampia versioita, joiden kappalemäärä ja -sisältö hieman vaihtelevat.

### CD 1
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 

### CD-painoksen bonuskappaleet
#
#
#
#
#

## Kokoonpano
* Lemmy Kilmister − basso, laulut
* ”Fast” Eddie Clarke − kitara
* Brian ”Robbo” Robertson − kitara
* Phil Campbell − kitara 
* Phil ”Philthy Animal” Taylor − rummut
* Würzel − kitara
* Pete Gill − rummut
* Joe Petagno − kansitaide

## Arviot
* Allmusic: 
* Robert Christgau: A−

## Lähteet

## Aiheesta muualla
* No Remorse discogs.com-sivustolla
*
Toiveajattelu

**Toiveajattelu** on argumentaatiovirhe, jossa asiat nähdään sellaisina kuin ne haluttaisiin olevan sen sijaan, että nähtäisiin ne sellaisina kuin ne itsessään ovat. Toiveajatteluun sortuvat päätöksentekijät sivuuttavat vakuuttavat todisteet, tieteelliset tutkimukset, rationaalisen ajattelun sekä olemassaolevan todellisuuden. Toiveajattelijoiden tavoitteena on ratkaista uskomustensa ja halujensa välinen ristiriita. Sen yleinen kaava on seuraava:

# Henkilö X esittää argumentin A
# Henkilö X esittää, että A on B
# Siispä B on tosi, kun A on tosi

Esimerkkejä toiveajattelusta argumentaatiovirheenä:

* *Huh huh, onpa ollut kaamean kova ja vaikea kurssi! Mutta onneksi meillä menee loppukokeessa varmasti kaikki hyvin!*
* *Kun pikkuasiat saadaan sujumaan hyvin, isotkin asiat sujuvat ikään kuin itsestään!*
* *Ulkona on lämmintä ja aurinkoista, ostanpa vähän osakkeita! Eivätköhän nekin lähde nousuun.*

Myös pörssispekulointi ja uhkapelit perustuvat usein toiveajattelulle, sillä inhimillisillä taloudellisilla toimijoilla on taipumus ylikorostaa onnistumisen mahdollisuutta ja aliarvioida riskit.
Antanas Baranauskas

**Antanas Baranauskas** (17. tammikuuta 1835 – 26. marraskuuta 1902) oli liettualainen runoilija, matemaatikko ja Sejnyn piispa.

Baranauskas syntyi vuonna 1835 maanviljelijäperheeseen Anykščiain kaupungissa Liettuassa ja sai uskonnollisen koulutuksen. Tämän jälkeen hän työskenteli pääasiassa hallinnollisissa tehtävissä kotiseudullaan ja kirjoitti puolankielistä runoutta Adam Mickiewiczin töiden innoittamana. Innostuksen jakoi myös toinen paikallinen kirjailija, Karolina Proniewska, jonka varakas perhe mahdollistikin ystävyyden myötä Baranauskasin osallistuminen Varniain katoliseen pappisseminaariin. Seminaariaikanaan Baranauskas alkoi kirjoittaa runoutta myös liettuaksi, edelleen Mickiewiczin innoittamana. Tuona aikana syntynyttä teosta *[[Anykščiu šilelis]]* pidetäänkin yhtenä 1800-luvun liettualaisen runouden klassikoista. *Anykščiu šilelis* ja Baranauskasin toinen tunnettu teos *Kelionė Petaburkan* kertovat vertauskuvainnollisesti Liettuan historiallisesta tilanteesta Venäjän tsaarinvallan alaisuudessa.

 

## Lähteet

## Aiheesta muualla
Anykščiai

**Anykščiai** (, ) on vuonna 1516 perustettu kaupunki Utenan läänissä, Liettuassa. Kaupungin väkiluku oli vuoden 2012 alussa 10 407 asukasta.

Anykščiai sijaitsee Šventoji- ja Anykštos-jokien yhtymäkohdassa lukuisten järvien ja kukkuloiden ympäröimänä. Kaupungin alueelta on löydetty asutusta jo 11 000 vuoden takaa, mutta ensimmäiset tunnetut kirjalliset merkinnät ovat vuodelta 1442.

Nykyään kaupunki tunnetaan erityisesti kulttuurikaupunkina useista merkittävistä kirjailijoistaan johtuen. Kaupungissa on myös yli 250 kulttuurimuistomerkkiä ja kaupunkikuvaa hallitsee apostoli Mattiaksen mukaan nimetty Liettuan korkein kirkko 79-metrisine torneineen.

## Lähteet

## Aiheesta muualla
Väärä dilemma

**Väärä dilemma** eli **väärä vastakkainasettelu** on argumentaatiovirhe, jossa asetetaan vain kaksi vaihtoehtoa tilanteessa, jossa niitä on useita.

Virheellinen dilemma kuuluu usein poliittiseen retoriikkaan ja mielipidevaikuttamiseen: *meillä ei ole muita vaihtoehtoja*. Äärimmillään se on esimerkiksi iskulauseissa *jos et ole puolellamme, olet meitä vastaan* ja *se, joka ei palvo Jumalaa, palvoo sielunvihollista*. Kummassakin esimerkissä on neutraali suhtautuminen suljettu ulkopuolelle, jolloin jäljelle jää vain "hyvä" ja "huono" vaihtoehto kuten väärässä dilemmassa tyypillisesti.

Toisenlainen esimerkki dilemman virheasettelusta on niin sanottu **Mortonin haarukka**, joka on saanut nimensä Englannin kuninkaan Henrik VII:n kanslerin John Mortonin mukaan:

Morton ei ottanut huomioon sitä mahdollisuutta, että joku aatelinen voisi aivan oikeasti olla vähävarainen ja elää siksi vaatimattomasti.

## Käytännön merkitys
Väärä dilemma on yksi yleisimmistä argumentaatiovirheistä. Sitä ei ole myöskään kovin helppo havaita, koska pahalta tuntuva "huono" vaihtoehto kiinnittää kuulijan tai lukijan huomion niin, ettei tämä tule ajatelleeksi voisiko vaihtoehtoja olla  useampia kuin tarjotut kaksi (). Ilmiö  vastaa taikurien käyttämää keinoa viedä katsojan huomio pois tempun tekotavasta.

1930-luvulla monessa diktatuurissa väärää dilemmaa käytettiin propagandakeinona.

Vakavia seurauksia väärällä dilemmalla voi olla myös oikeudenkäyntimenettelyssä, jossa se voi siirtää rajaa laillisen ja laittoman välillä siitä, mitä laissa on säädetty. Esimerkki lainvoimaisesta tuomiosta:

Kyseisenä ajankohtana voimassa olleen AOYL 81 §:n asettamien ehtojen *"huoneistoa hoidetaan niin huonosti, että yhtiölle tai toiselle osakkeenomistajalle aiheutuu siitä haittaa ... Huoneistoa ei saa ottaa yhtiön hallintaan, jos rikkomuksella on vain vähäinen merkitys"* mukaan on sallittua hoitaa huoneistoa vähäisessä määrin huonosti tai jättää huoneisto kokonaan hoitamatta yhtiön kunnossapitovastuulle kuuluvien rakenteiden osalta. Näitä vaihtoehtoja ei oikeus ottanut huomioon päätellessään osakkeenomistajalla olevan velvollisuus hoitaa huoneistoa hyvin.

## Katso myös

* Bifurkaatio (argumentaatiovirhe)

## Lähteet

*
*
*

### Viitteet
Syyllistäminen assosiaatiolla

**Syyllistäminen assosiaatiolla** on argumentaatiovirhe, jolla yritetään osoittaa argumentti epätodeksi vetoamalla sen esittäjän habituksen asianhaaroihin. Tämä argumentaatiovirhe on sukua kaivon myrkyttämiselle sekä argumentum ad hitlerumille, mutta selkeän loukkaamisen sijaan pyritään mustamaalaamaan argumentti sen asianhaaroihin vedoten. Sen yleinen kaava on:

# Henkilö X esittää argumentin A
# Henkilö Y assosioi argumentin A johonkin yleisesti vastenmielisenä pidettyyn
# A on siksi epätosi

: *Hyväntekeväisyyskeräyksien tukeminen tukee huijausta. Taaskin yksi keräysjärjestäjä tuomittiin petoksesta vankilaan.*
: *Natsit kannattivat eutanasiaa. Eutanasian täytyy olla suoraan Paholaisesta.*

Vastaavasti assosiaatiolla voidaan tehdä **ansioton arvonnousu** yhdistämällä jokin asia toisen asian assosiaatioon.

:*Aarosta tulee vielä hyvä rallikuski, kun hän on vielä vuoden Bertilin kartturina*
:*Yamahan moottoripyörät ovat hyviä. Yamahan pianot ovat varmasti yhtä hyviä.*

Lyhyesti: *argumentin totuusarvo ei riipu sen assosiatiivisesta miellyttävyydestä*.
Sejny

**Sejny** () on kaupunki ja oma kuntansa Podlasian voivodikunnassa Puolassa. Kaupungin asukasluku oli 5&nbsp;640 vuonna 2015. Se on Sejnyn piirikunnan hallinnollinen keskus ja sijaitsee lähellä Liettuan rajaa.

Vuonna 2002 kaupungin väestöstä 91 prosenttia oli puolalaisia, 8&nbsp;% liettualaisia ja 1&nbsp;% muita. Sejny on Puolan liettualaisen vähemmistön keskus. Ennen toista maailmansotaa huomattava osa kaupungin väestöstä oli juutalaisia.

Kaupunki on perustettu vuonna 1602. Merkittävin nähtävyys kaupungissa on dominikaaniluostari 1600-luvulta, Sejnyn ainoa hävitykseltä säilynyt osa ruotsalaisten ryöstäessä ja polttaessa kaupungin 1656. Hävityksen jälkeen rakennettuihin nähtävyyksiin lukeutuvat muun muassa synagoga ja raatihuone.

## Lähteet

## Aiheesta muualla
Bifurkaatio (argumentaatiovirhe)

**Bifurkaatio** argumentaatiovirheenä merkitsee asian purkautumista kahdella eri merkityksellisellä tavalla. Se on sukua hätäiselle päätelmälle sekä virheelliselle dilemmalle. Sen yleinen kaava on seuraava:

# Asia P voi johtua muun muassa joko A:sta tai B:stä (tai C:stä, D:stä jne, mutta nämä vaihtoehdot sivuutetaan)
# Jos asia P ei johdu A:sta, sen on johduttava B:stä
# Koska P ei johdu B:stä, se johtuu A:sta
Esimerkkejä:
* "Me tiedämme että Irakissa on joukkotuhoaseita, mutta YK:n tarkastajat eivät ole löytäneet niitä. Se merkitsee, että Saddam on kätkenyt ne jonnekin."
* "Jääkäri, te ette ikinä tee mitään aktiivisesti! Oletteko te täysi tampio vai yritättekö te aktiivisesti sabotoida komentojani!"

Tunnetuin esimerkki bifurkaatiosta on niin sanottu Mortonin haarukka, joka on saanut nimensä Henrik VII:n kanslerin Sir John Mortonin mukaan. Hänen mukaansa 

Jos Morton iski silmänsä johonkuhun aateliseen, tämä joutui ojasta allikkoon: olivatpa hänen elämäntapansa millaiset tahansa, verottaja iski aina kovalla kädellä. Morton ei ottanut huomioon sitä mahdollisuutta, että kyseinen aatelinen aivan oikeasti oli köyhä eikä hänellä ollut varaa maksaa veroja.

## Lähteet
Arrival (Abban albumi)

**Arrival** on ruotsalaisen Abba-yhtyeen lokakuussa 1976 julkaistu neljäs studioalbumi, joka löi yhtyeen lopullisesti läpi kansainvälisesti. Albumia on kokonaisuutena pidetty yhtyeen tasapainoisimpana ja samalla sävellyksiltään onnistuneimpana albumina.

Albumilla on kappale ”Dancing Queen”, joka nousi listaykköseksi useissa maissa ja vakiinnutti yhtyeen aseman Yhdysvaltain markkinoilla. Toinen suuri hitti ”Knowing Me, Knowing You” on Abban uran ensimmäinen avioerosta kertova laulu, vaikka kappaleen tekemisen aikaan yhtyeen jäsenet eivät vielä suunnitelleetkaan eroa. ”Money, Money, Money” -kappaleessa Abba ammentaa ensimmäistä kertaa musikaaliperinteestä. Instrumentaalinen päätöskappale ”Arrival” sisältää vaikutteita ruotsalaisesta kansanmusiikista. Mike Oldfield teki kappaleesta vuonna 1980 version albumilleen *QE 2*. 	

*Arrival* pääsi listaykköseksi ainakin Ruotsissa (6 viikkoa), Britanniassa (8 viikkoa), Norjassa (20 viikkoa) ja Uudessa-Seelannissa (5 viikkoa). Britanniassa albumi oli vuoden 1977 myydyin albumi. Ruotsissa albumia myytiin 750 000 kappaletta, enemmän kuin mitään muuta Abban albumia. Yhdysvaltain Billboard-listalla albumi oli korkeimmillaan sijalla 20. Suomessa albumi myi 82 000 kappaletta. Kulta- ja timanttilevyjen rajat olivat Suomessa tuolloin 25 000 ja 50 000 kappaletta.

Albumi on julkaistu uudelleen remasteroituna vuosina 1997, 2001 ja 2005.

Vuonna 2009 *Arrival* pääsi mukaan kirjaan *Tusen svenska klassiker*, johon on koottu tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.

Levyn kannessa oleva helikopteri on näytteillä Abba-museossa.

## Kappaleet
**A-puoli**
#
#
#
#
#
**B-puoli**
#
#
#
#
#

### Vuoden 2001 remasteroidun painoksen bonuskappaleet
#
#

## Kokoonpano
### Abba
*Benny Andersson – syntetisaattori, piano, hanuri, koskettimet, marimba, laulu
*Agnetha Fältskog – laulu
*Anni-Frid Lyngstad – laulu
*Björn Ulvaeus – akustinen kitara, sähkökitara, laulu

### Vierailijat
*Ola Brunkert – kielisoittimet, rummut
*Lars Carlsson – saksofoni
*Anders Dahl – kielisoittimet
*Malando Gassama – lyömäsoittimet
*Anders Glenmark – sähkökitara
*Rutger Gunnarsson – bassokitara
*Roger Palm – jousisoittimet, rummut
*Janne Schaffer – sähkökitara
*Lasse Wellander – akustinen ja sähkökitara

## Lähteet
*
*
### Viitteet
Maura Tierney

**Maura Lynn Tierney** (s. 3. helmikuuta 1965 Boston, Yhdysvallat) on yhdysvaltalainen näyttelijä. Hän on näytellyt Abby Lockhartin roolissa televisiosarjassa *[[Teho-osasto (televisiosarja)|Teho-osasto]]* vuosina 2000–2009.

Tierney opiskeli New Yorkin yliopistossa ja Circle-in-the-Squaren teatterikorkeakoulussa. Hänen näyttelijänuransa alkoi Richard Shepardin ohjaamassa vuoden 1991 elokuvassa *[[Vaihto-oppilaat]]*. Hän kuitenkin nousi julkisuuteen vasta rooleistaan elokuvissa *[[Valehtelija, valehtelija]]* (1997) ja *[[Luonnon lait]]* (1999). Tierney esiintyi myös televisiosarjassa *[[NewsRadio]]* ennen rooliaan *Teho-osastossa*.

Tierney on näytellyt *Helen Sollowayta* televisiosarjassa *[[The Affair]]*, josta hänet palkittiin Parhaan Naissivuosan Golden Globella vuonna 2016.

Vuonna 2012 Tierney osallistui näyttävään kampanjaan, jossa annettiin tietoa rintasyövästä.  Hän sairastui itse siihen, mutta parani saatuaan solunsalpaajahoitoa.

Tierney on voittanut Celebrity poker showdownin sen toisella kaudella vuonna 2004. Vastassaan hänellä oli viimeisellä kierroksella Lauren Graham.

Tierney on vanhin kolmesta lapsesta. Hänen äitinsä on nimeltään Pat ja isä Joseph. Tierney oli naimisissa Billy Morrissetten kanssa 1994–2006. Hänellä ei ole lapsia.

## Lähteet

## Aiheesta muualla
*
Gus Hansen

**Gustav "Gus" Hansen** (s. 13. helmikuuta 1974, Kööpenhamina) on tanskalainen pokeriammattilainen, joka asuu Monacossa. Hänen lempinimensä on "The Great Dane" ("Suuri tanskalainen").

Ennen kuin Gus Hansen alkoi pelata pokeria ammattilaisena vuonna 1997 hän oli maailmanluokan backgammon-pelaaja ja tenniksenpelaaja. Hän kilpaili useissa sisä- ja ulkoliikuntalajeissa menestyksekkäästi. Hansen aloitti pokerin pelaamisen vuonna 1993 ollessaan vaihto-oppilaana Kalifornian Santa Cruzissa. Ennen pokeria hän yritti ansaita elantonsa pelaamalla ammattitason backgammonia New Yorkissa ja ulkomailla, mutta tarjonta oli liian vähäistä hänen makuunsa.

## Saavutukset

Hansen oli yksi ensimmäisistä World Poker Tour Walk of Fameen valituista vuonna 2004 yhdessä Doyle Brunsonin ja James Garnerin kanssa.

Gus Hansen oli yhtenä perustajana ja sivuston ammattilaisena nettipokerisivusto pokerchamps.comissa, joka perustettiin vuonna 2003. Vuonna 2005 kyseinen yhtiö ja peliohjelmisto myytiin brittiläiselle Betfair-yhtiölle yli sadalla miljoonalla Tanskan kruunulla, mikä on noin 13 miljoonaa euroa. Nykyään Hansen edustaa Full Tilt Poker -nettipokerihuonetta.

Vuoden 2005 British Poker Openin aikaan, Gary "The Choirboy" Jones ilmoitti Hansenilla olevan rahaongelmia huolimatta yli kolmen miljoonan dollarin turnausvoitoista saman vuoden loppuun mennessä. Ongelmat johtuivat kuulemma tappioista rahapeleissä . Siitä huolimatta Hansen oli aktiivisesti mukana Tanskan pokerimestaruuskisoissa lokakuussa 2005.

Helmikuussa 2005 Gus Hansen voitti Poker Superstars Invitational Tournamentin miljoonan dollarin ykköspalkinnon. Syyskuussa 2005 Hansen oli European Poker Tourin finaalipöydässä Barcelona Open -turnauksessa. Tammikuussa 2007 Hansen voitti Aussie Millions -tapahtuman pääturnauksen, jonka ykköspalkinto oli 1,5 miljoonaa Australian dollaria.

Syyskuussa 2010 Hansen voitti ensimmäisen WSOP-rannekkeensa oltuaan ykkönen Lontoossa pelatussa World Series of Poker Europen No Limit Hold’em High Roller Heads-Up -turnauksessa. Ykköspalkinto oli 288&nbsp;409 puntaa.

Tammikuussa 2010 Gus Hansenin pokeriuran turnausansiot ylittivät 7,5 miljoonaa dollaria.

Hansen julkaisi opetus-DVD:n "Gus Hansen's Advanced Hold'Em Strategies" vuonna 2005. Hansenilla oli aiemmin internetsivusto ThePlayr.com, jolla hän kirjoitti pokeriartikkeleita ja julkaisi blogiaan. Vuonna 2008 ilmestyi Hansenin kirja *Every Hand Revealed* (Citadel, ), jossa hän käy läpi lähes kaikki kätensä voittoisassa Aussie Millions -turnauksessa. Kirja on ilmestynyt suomeksi nimellä *Pokeriammattilaisen ajatuksissa* (Readme.fi, ).

## Aiheesta muualla
*Virallinen kotisivu
*Hansenin ThePlayr-sivusto 
*World Poker Tour profiili
*Poker Royalty bio 
* 
*

## Lähteet
Bone

**Bone** voi tarkoittaa ainakin seuraavia:

* *[[Luupäät]]* (*Bone*), Jeff Smithin sarjakuva
* Bône, algerialaisen Annaban kaupungin vanha nimi.
Calixtus III

**Calixtus III**, syntymänimeltään **Alfonso de Borgia** (31. joulukuuta 1378 – 6. elokuuta 1458) oli paavina 8. huhtikuuta 1455 – 6. elokuuta 1458.
Ennen paaviksi tuloaan hän toimi oikeustieteen professorina Lleidassa ja sen jälkeen diplomaattina Aragonian kuninkaan palveluksessa. Hän nousi paaviksi varsin myöhäisellä iällä kompromissiehdokkaana. Häntä pidettiin terveydeltään heikkona ja epäpätevänä. Paaviuskauden tärkein tavoite oli yllyttää kristittyjä ristiretkelle turkkilaisia vastaan, jotka olivat vallanneet Konstantinopolin vuonna 1453.

Calixtus III nosti kaksi veljen- tai sisarenpoikaansa kardinaaleiksi. Toisesta heistä tuli korruptiosta ja nepotismista surullisenkuuluisa paavi Aleksanteri VI (1492–1503).

## Lähteet
*

### Viitteet

## Aiheesta muualla
Elitismi

**Elitismi** tarkoittaa eliitin sosiaalista tai poliittista valta-asemaa, tai sitä kannattavaa näkemystä. Muissa merkityksissä sillä voidaan viitata myös eliitin valikoivuuteen, kuten snobismiin, tai tietoisuuteen eliittiin kuulumisesta. 

Poliittis-filosofisena oppina elitismi väittää, että yhteiskuntia hallitaan parhaiten valitun vähemmistön eli eliitin avulla. Tämä vähemmistö erottuu paremmilla älyllisillä, moraalisilla tai käytännöllisillä ominaisuuksillaan ja käyttää valtaa enemmistön yli, koska se kykenee parempaan päätöksentekoon ja johtajuuteen. Tämä näkökulma eroaa egalitarismista tunnustamalla ihmisten luontaiset kykyerot. Elitistinen käsitys voi ilmetä useilla aloilla, kuten esimerkiksi politiikassa, taloudessa, koulutuksessa, kulttuurissa tai sosiaalisissa suhteissa.

Elitismi juontaa juurensa klassiseen ajatteluun, kuten Platonin filosofikuninkaiden puolustukseen. Sen nykyaikainen muoto kehittyi 1800- ja 1900-lukujen vaihteen eliittiteorioissa, joita kehittelivät mm. Vilfredo Pareto ja Gaetano Mosca. Heidän mukaansa kaikissa yhteiskuntajärjestyksissä, myös demokratioissa, vallitsee väistämättä hallitseva eliitti, joka vaihtuu valtataistelun kautta eikä massojen osallistumisen kautta. Moscan ja Pareton mukaan vallan rakenteet säilyvät oligarkisina verkostoina poliittisten, taloudellisten ja kultuuristen johtajien keskuudessa myös näennäisesti tasa-arvoisissa instituutioissa. 

Keskeisiä piirteitä ovat:
* oligarkian rautainen laki (): organisaatiot ajautuvat eliittien hallintaan riippumatta niiden alkuperäisestä demokraattisesta tarkoituksesta,
* demokraattinen elitismi, joka yhdistää eliittihallinnon kansanvaaleihin siten, että demokratia nähdään eliittien kilpailuna, joka reagoi massojen preferensseihin.

Elitismiä vastustavien pääargumenttien mukaan se vastustaa egalitaristista tasa-arvoa, pluralistista monimuotoisuutta tai kansan tahdon mukaista demokratiaa. 

## Historia
Milan Kunderan mukaan "elitismi" tuli julkiseen keskusteluun 1960-luvulla ja siitä syytettiin kirjailijoita, professoreja ja filosofeja, ei yritysjohtajia tai poliitikkoja.

Toimittaja Tommi Melenderin mukaan nykyään mitä tahansa voidaan syyttää elitismistä: woke-eliitti kontrolloi ajatuksiamme ja puheitamme, ilmastoeliitti elintapojamme. CIA:n media-analyytikko Martin Gurrin mukaan taustalla on se, miten 2010-luvun alussa netti syrjäytti vallasta tiedolliset auktoriteetit, kuten yliopistot ja tiedotusvälineet. Jo vuoden 2008 finanssikriisin myötä kansa kyllästyi asiantuntijoihin.

## Moraalinen elitismi
Moraalinen elitismi voi olla keino kontrolloida muita syyttämällä heitä itsekkäiksi tai moraalittomiksi. Se voi olla myös keino säilyttää positiivinen itsekuva, mutta se helposti saa ihmisen kieltämään oman aggressiivisuutensa ja tuhoavuutensa ja projisoimaan sen muihin. Maailman kahtiajako hyviin ja pahoihin estää kehityksen ja kyvyn nähdä maailman monimutkaisuus.

## Katso myös
* Aristokratia
* Eliitti
* Meritokratia
* Oligarkia
* Populismi

## Lähteet
Kozhikode

**Kozhikode** eli **Kalikut** () on Intian Keralan osavaltion kolmanneksi suurin kaupunki. Se sijaitsee Intian lounaisosassa Intian valtameren rannalla. Vuoden 2011 väestönlaskennan mukaan kaupungissa asui 432&nbsp;097 asukasta ja sen metropolialueella 2&nbsp;030&nbsp;519 asukasta. Kozhikode tunnetaan paikkana, jossa Vasco da Gama nousi maihin vuonna 1498 ensimmäisenä eurooppalaisena.

Kozhikode on kahden tuhannen vuoden ajan ollut tärkeä kauppasatama. Siellä kävivät aikoinaan Punaiseltamereltä ja Persianlahdelta kauppiaat, jotka hakivat riisiä, kookospähkinöitä, mausteita, santelipuuta ja tiikkiä. Alueella oli aikoinaan puuvillateollisuutta, mutta se on nyttemmin hiipunut.

## Lähteet

## Aiheesta muualla
Vuokko Rehn

**Vuokko Kaarin Päivikki Rehn** (o.s. **Valjakka**) (24. toukokuuta 1938 Mikkelin maalaiskunta – 13. syyskuuta 2011 Mikkeli) oli suomalainen kansanedustaja. Hän edusti Suomen Keskustaa eduskunnassa 1995–1999. Mikkelin kaupunginvaltuustossa hän toimi vuosina 1993–2010 ja kaupunginhallituksessa vuosina 1993–1997. 

Rehn suoritti humanististen tieteiden kandidaatin tutkinnon ja lisäksi tutkintoja Markkinointi-instituutissa. Hän toimi aiemmin englannin ja ruotsin kielten opettajana ja vuodesta 1976 autotarvikealan yrittäjänä perheen yrityksessä Mikkelin Autotarvikkeessa. 

Ainoana Suomen Keskustan kansanedustajista hän ei äänestänyt rahaliittoa vastaan vaan tyhjää, ja on arvioitu että siksi hän ei seuraavissa vaaleissa päässyt eduskuntaan. Hän jatkoi kuitenkin paikallispolitiikassa. 

Rehnillä oli miehensä Tauno Rehnin kanssa kaksi lasta, joista vanhempi on poliitikko, Suomen Pankin pääjohtaja Olli Rehn (s. 1962). Vuonna 1965 syntynyt tytär kuoli auto-onnettomuudessa saamiinsa vammoihin tammikuussa 1987.

## Lähteet
* 

### Viitteet
Probot

**Probot** oli Dave Grohlin sooloprojekti, jossa hän itse soitti kaikki instrumentit, mutta joka kappaleella lauloi eri laulaja. Vuonna 2004 Probot julkaisi debyyttialbuminsa *[[Probot (albumi)|Probotin]]*, jolla lauloivat muun muassa Cronos (Venom), Lemmy (Motörhead) ja Max Cavalera (Soulfly).

## Diskografia
* 

## Aiheesta muualla
* Probotin viralliset sivut
Vols

**Volsin kylä** sijaitsee noin kuusi kilometriä Kirkkonummen keskustasta pohjoisluoteeseen. Vuonna 2011 kylässä oli 374 asukasta.

Volsissa sijaitsee Volskoti, Kirkkonummen vanhainkoti. Volsin entinen koulu toimii kunnan varakouluna koulujen korjausten aikana. Volsissa sijaitsee myös Kirkkonummen Komeetan Komakallion tähtitorni. 

Kirkkonummen kunta osti Volsin kartanon vanhainkodiksi 1800-luvun lopulla. Vanhainkoti on edelleen  sen lähellä. Kartano oli vuosia tyhjillään, kunnes Kirkkonummen Säästöpankkisäätiö vuokrasi ja kunnosti rakennuksen ja perusti sinne tilausravintolan vuonna 2013.

Volsin entisellä koululla on kansalaisopiston ja yhdistysten toimintaa, kuten Kirkkonummen Komeetan kerhohuone, jossa on myös Komeetan kirjasto. Siellä on ollut myös huonekaluja entisöiviä yrityksiä. Kirkkonummen Kansalaisopisto on pitänyt siellä runsaasti taito- ja taideaineiden kursseja. Kunnassa on esitetty mielipiteitä, että koulu pitäisi myydä (sivistyslautakunnan päätös 12.8.2009).

Volsiin on rakennettu 16-väyläinen frisbeegolfrata sekä perustettu frisbeegolfseura Kirkkonummi Disc Golf Club (KDGC).

## Lähteet
Probot (albumi)

**Probot** on Probot-yhtyeen esikoisalbumi, joka julkaistiin vuonna 2004.

## Kappaleluettelo
# 
# 
# 
# 
# 
# 
# 
# 
# 
# 
# 
#  (Piiloraita)

## Muusikot
* Dave Grohl – Kaikki soittimet, sävellykset ja sovitukset
* Laulajat kappaleluettelossa kappaleiden perässä, kukin laulaja myös kappaleensa sanoittaja
* Cronos - Basso kappaleessa 2
* Lemmy Kilmister - Basso kappaleessa 3
* Bubba Dupree - Kitara kappaleessa 4
* Kim Thayil - Kitara kappaleissa 6 ja 11
* Scott "Wino" Weinrich - Kitara kappaleessa 7
* Erol Unala - Kitara kappaleessa 8
* Matt Sweeney - Kitara kappaleessa 9
* Jack Black - Kitara kappaleessa 12

## Arvostelut
* Imperiumi: 10/10
* Soundi: 

## Lähteet

## Aiheesta muualla
* 
*
Oeiras

**Oeiras** on kunta ja sen keskustaajama Portugalissa. Se on käytännössä kasvanut yhteen Lissabonin kanssa. Vuonna 2011 Oeiraksessa oli 172&nbsp;120 asukasta. Oeiraksen tunnetuimpia kohteita ovat Taguspark-niminen tiede- ja teknologiapuisto, Naton tukikohta sekä jalkapallostadion Estádio Nacional.

## Lähteet

## Aiheesta muualla
Yksin kotona 2 – Eksynyt New Yorkissa

**Yksin kotona 2 – Eksynyt New Yorkissa** () on Chris Columbuksen ohjaama ja John Hughesin käsikirjoittama Yksin kotona -sarjan toinen osa. Elokuvassa on paljon samanlaisia kohtauksia kuin ensimmäisessa osassa, kuten vanhan gangsterielokuvan äänen käyttö aikuisten pelotteluun.

## Tarina

McCallisterin suku on jälleen lähdössä jouluksi matkoille, tällä kertaa Floridaan. Buzz pilaa Kevinin soolon koulun joulujuhlassa, ja Kevin läimäyttää häntä samalla kaataen koko muun kuoron. Kun välikohtausta selvitellään kotona, Kevin saa jälleen aikaan riidan perheensä kanssa ja toivoo, että loma menisi pahemman kerran pilalle. Herra ja rouva McCallister heräävät aamulla, ja tajuavat nukkuneensa pommiin. Lentokentän ihmisvilinässä Kevin eksyy perheestään ja päätyy New Yorkiin matkalla olevaan koneeseen. Perillä Kevin huomaa erehdyksensä. Hänellä on mukanaan isänsä luottokortti, jolla hän majoittautuu Plaza Hoteliin. Kevinin isä huomaa korttinsa kadonneen ja ilmoittaa sen varastetuksi. Hotellin henkilökunta saa tämän selville ja näin Kevin syyllistyy varkauteen käytettyään korttia.
Roistot Harry ja Marv ovat sattumalta myös saapuneet kaupunkiin ja yrittävät päästä Kevinistä eroon. Harry ja Marv aikovat murtautua lelukauppaan, mutta kun Kevin kuulee tämän, hän päättää pysäyttää roistot. Samalla Kevin tutustuu salaperäiseen naiseen, jolla on ystävinä kymmenittäin kyyhkysiä.

Eräässä elokuvan tunnetussa kohtauksessa Kevin kysyy neuvoa hotellissa Donald Trumpilta.

## Rooleissa

## Tuotto
Elokuvan tuotto oli ensi-iltaviikonloppuna 31,1 miljoonaa dollaria. Sitä esitettiin 2&nbsp;222 eri teatterissa ja se tuotti keskimäärin 14&nbsp;008 dollaria teatteria kohti. Vaikka alku vaikutti paremmalta kuin *[[Yksin kotona]]* -elokuvassa, lopullinen tuotto jäi pienemmäksi. Elokuva tuotti maailmanlaajuisesti 358&nbsp;991&nbsp;681 dollaria.

## Video- ja DVD-julkaisu
Elokuvan VHS-versio julkaistiin 28. heinäkuuta 1993.

DVD-versio julkaistiin 5. lokakuuta 1999 ja Blu-ray 6. lokakuuta 2009. Kummatkin niistä julkaistiin ilman lisäominaisuuksia.

## Lähteet
Maailmanpyörä

**Maailmanpyörä** on huvipuistojen näköalalaite. Se on yleisnimitys laitteesta, johon kuuluu isokokoinen, jalustalla seisova pyörä, jonka halkaisija voi olla kymmeniä metrejä. Pyörän etuosassa on penkkejä matkustajia varten. Maailmanpyörän pyöriessä hitaasti akselinsa ympäri matkustajat liikkuvat ylös ja alas.

Nimitys ”maailmanpyörä” on suomalaista alkuperää. Esimerkiksi Yhdysvalloissa laitteita kutsutaan nimeltä *ferris wheel* eli ferris-pyörä. Britanniassa käytetään nimitystä Big Wheel. Ferris wheel -nimen laite on saanut yhdysvaltalaisen insinööri George Washington Gale Ferris Jr:n mukaan, joka suunnitteli 80-metrisen laitteen vuonna 1893 pidettyyn Chicagon maailmannäyttelyyn.

## Suurimmat maailmanpyörät
Maailman suurin maailmanpyörä on Dubaissa lokakuussa 2021 yleisölle avattu 250 metriä korkea Ain Dubai (*Dubain silmä*). Alun perin Ain Dubain piti avautua vuoden 2020 Dubai Expoon mennessä, mutta koronaviruspandemia viivästytti avaamista.

Aiemmin suurin maailmanpyorä oli Las Vegasin High Roller, joka avattiin 31. maaliskuuta 2014. Sen halkaisija on 158,5&nbsp;metriä ja koko korkeus rakenteineen 167,6&nbsp;metriä. Sitä ennen ennätystä piti hallussaan kuuden vuoden ajan Singapore Flyer, jonka vastaavat mitat ovat 150 ja 165&nbsp;metriä ja joka avattiin vuonna 2008.

New Yorkin Staten Islandille oli 2010-luvun loppupuolella rakenteilla 192-metrinen maailmanpyörä, josta piti valmistuttuaan tulla maailman suurin. Laitteen valmistuminen kohtasi viivästyksiä ja sen oli tarkoitus olla toimintakunnossa huhtikuussa 2018. Sittemmin projektista on luovuttu kokonaan.

## Suomen maailmanpyörät
Helsingin Katajanokalla sijaitseva SkyWheel Helsinki on Suomen suurin maailmanpyörä, korkeudeltaan noin 40-metrinen. Siihen avattiin ensimmäisenä maailmanpyöränä maailmassa juhannuksen 2016 jälkeen sauna. Suurimpia pyöriä olivat aiemmin Linnanmäen Helsinki-pyörä (1964–1997), Suomen Tivolin ”Giant Wheel” (1998–2005) ja Linnanmäen Rinkeli ( vuosina 2006–2014).

## Katso myös
* London Eye
* Kouvola-pyörä
* Rinkeli

## Lähteet

## Aiheesta muualla

* The Insane Engineering of South Korea's Spokeless Ferris Wheel The B1M-kanavan video esittelee Soulin kaupungin maailmanpyörähanketta. Video, 11 min.
Loituma

**Loituma** on suomalainen kansanmusiikkiyhtye, joka käyttää musiikkinsa pohjana suomalaista laulu- ja kanteleperinnettä. Loituma oli Kaustisen kansanmusiikkijuhlien Vuoden yhtye 1997.

## Historia

Loituma perustettiin vuonna 1989 nimellä **Jäykkä Leipä**, kun yhtyeen jäsenet aloittivat opintonsa Sibelius-Akatemian kansanmusiikin osastossa. Alun perin seitsenjäseniseen yhtyeeseen kuuluivat myös laulaja Sanna Kurki-Suonio ja laulaja, viulisti Tellu Turkka, jotka myöhemmin liittyivät ruotsalaiseen Hedningarna-yhtyeeseen. Jäykkä Leipä -yhtyeeseen kuului myös lyömäsoittaja ja puhallinsoittaja Nikko Prauda. Loituman laulaja Anita Lehtola-Tollin on myös ollut Hedningarna-yhtyeen jäsen. Yhtye muutti nimensä Loitumaksi itäsuomalaisen Loituma-järven mukaan, jotta nimi vastaisi paremmin musiikkityyliä.
Loituman musiikilliset lähteet ovat suomalaisen kansanmusiikin kerrostumat muiden musiikintyylien vaikutteiden värittäessä yhtyeen jäsenien sävellyksiä ja sovituksia. Tärkeimmät vaikutteet ovat kantele- sekä lauluperinne. Sanoituksien lähteinä ovat muun muassa Kalevala ja Kanteletar.

## Yhtyeen jäsenet

* Sari Kauranen — kanteleet, laulu
* Anita Lehtola-Tollin — laulu, viisikielinen kantele
* Timo Väänänen — kanteleet, laulu
* Hanni-Mari Autere — viulu, laulu, kantele, nokkahuilu, kontrabasso

## Diskografia

* *Loituma* (Suomessa 1995) / *Things of Beauty* (Yhdysvalloissa 1998)
* *Kuutamolla* (Suomessa 1998) / *In the Moonlight* (Yhdysvalloissa 1999)

## Muuta

Loituman ensimmäisen levyn kappaleen "Ievan polkan" osa kuuluu taustalla lyhyessä flash-animaatiossa (yleensä nimellä Loituma Girl tai Leekspin), joka sai huomiota Internetissä 2006. Internethuomion myötä Loitumaa pyydettiin esiintymään stand up -koomikko Pablo Franciscon Ruotsin kiertueelle syyskuussa 2006. Yhtye esitti show’n aluksi Ievan polkan Malmössä, Tukholmassa ja Göteborgissa.

## Aiheesta muualla
* City-lehti 4/2007 - Loituma-artikkeli ja Ievan Polkka -video
* Loituma NorthSiden kotisivuilla 
* Ylen Elävä arkisto: Loituma – Ievan polkka
Richard Kingson

**Richard Kingson** (s. 13. kesäkuuta 1978 Accra, Ghana) on ghanalainen jalkapallomaalivahti. Pelattuaan pitkään Turkissa, Kingson on omaksunut Islamin uskon joten hänet tunnetaan myös nimellä **Faruk Gürsoy **Tällä hetkellä Kingson pelaa Turkin liigan Balıkesirsporin joukkueessa.

## Seurajoukkue-ura
Kingson aloitti ammattilaisuransa ghanalaisessa Great Olympicsin joukkueessa vuonna 1996. Vuonna 1998 Kingson siirtyi Turkkiin, jossa pelasi eri seuroissa aina vuoteen 2007 asti, jolloin hän siirtyi ruotsalaiseen Hammarbyhyn. Hammarbystä Kingson siirtyi Englannin Valioliigaan Wigan Athleticsin joukkueeseen. Kingson jumittui joukkueessa kolmosvahdiksi, ja sai pelata vain satunnaisia Cup-otteluja. Kolmen vuoden aikana Kingson pelasi Wiganissa vain neljä ottelua. Wigan purki Kingsonin sopimuksen 2010, ja hän oli pitkään ilman seuraa, ennen kuin Valioliigaan noussut Blackpool FC tarjosi Kingsonille sopimusta. Kingson syrjäytti skotlantilaisen Matthew Gilksin ykkösvahdin paikalta, ja pelasi 20 Valioliiga-ottelua, putoamista vastaan taistelleessa Blackpoolissa. Lopulta Blackpool putosi Valioliigasta kauden päätteeksi, ja Kingson lähti seurasta. Kingson oli pitkään ilman seuraa ja palasi vuonna 2012 harjoittelemaan vanhan seuransa Wigan Athleticin joukkueen kanssa. Heinäkuussa 2013 hän teki sopimuksen Kyprokselle Doxa Katokopias joukkueen kanssa. Sopimus päättyi tammikuussa 2014 ja Kingson siirtyi turkkilaiseen Balıkesirsporin joukkueeseen. Tämä sopimus umpeutuu 2014 kesäkuussa.

## Maajoukkueura
Kingson pelasi ensimmäisen maaottelunsa Brasiliaa vastaan 27. maaliskuuta 1996.

Kingson valittiin Ghanan joukkueeseen Saksan MM-kisoihin 2006. Ennen MM-kisoja Kingston oli esiintynyt 33 ottelussa Ghanan paidassa. Ghana hävisi alkulohkon ensimmäisen ottelunsa Italialle 2-0, Kingsonin monesta loistotorjunnasta huolimatta. Sen jälkeen Ghana voitti Tšekin 2-0 ja Yhdysvallat 2-1, ja eteni neljännesvälieriin lohkokakkosena. Neljännesvälierissä vastaan asettui Brasilia, joka murskasi Ghanan 3-0.

Kingson valittiin Ghanan ykkösvahdiksi myös MM-kisoihin 2010, Etelä-Afrikassa. Ghana eteni alkulohkostaan jatkoon neljällä pisteellä (voitto Serbiasta, tasapeli Australiaa vastaan ja tappio Saksalle). Neljännesvälierissä vastassa oli Yhdysvallat. Ghana voitti kamppailun 2-1 jatkoajalla, ja eteni puolivälieriin. Siellä vastassa oli Uruguay. Pitkä ja tasainen kamppailu ratkaistiin lopulta rangaistuspotkuilla, joissa Uruguay voitti 4-2.

Kingson on voittanut urallaan Afrikan mestaruus-hopeaa 2008 ja 2010.

Kingson on tehnyt urallaan yhden maalin Ghanan maajoukkueessa, elokuussa 2008 ystävyysottelussa Tansaniaa vastaan.

## Lähteet
Veijo Wirén

**Veijo Wirén** (s. 7. tammikuuta 1952 Pori) on suomalainen tietokirjailija.

Hän valmistui ylioppilaaksi Porin Lyseosta vuonna 1972 ja suoritti humanististen tieteiden kandidaatin tutkinnon Jyväskylän yliopistossa vuonna 1979, pääaineenaan englantilainen filologia. Lisäksi hän suoritti Tampereen yliopiston täydennyskoulutuskeskuksessa tiedotusalan informaatiopalvelukurssin, Turun yliopistossa englannin kielen kaupallisen kurssin ja Raision kauppaopistossa kirjastosihteerin koulutusohjelman.

Toimittuaan aiemmin kirjasto- ja arkistoalalla hän perusti vuonna 2000 Veijon Kirjat -toiminimen jonka päätoimialana oli tietokirjojen tuottaminen
ja niiden julkaisuoikeuksien myynti eri kustantajille. Lopetettuaan Veijon Kirjat vuonna 2019 hän on jatkanut kirjallista toimintaansa freelancerina.

## Kirjoja

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Lähteet
Stephen Appiah

**Stephen Appiah** (s. 24. joulukuuta 1980 Ghana) on ghanalainen jalkapalloilija. Hän pelasi viimeksi keskikenttäpelaajana kaudella 2007–2008 turkkilaisessa Fenerbahçessa Turkin pääsarjaa. Nykyään hän on vapaa pelaaja sen jälkeen, kun hänen sopimuksensa loppui elokuussa 2008 Fenerbahçen kanssa.

Appiah on aikaisemmin urallaan edustanut myös italialaista Juventusta

Tammikuussa 2009 hän liittyi harjoittelemaan Tottenham Hotspurin kanssa aikeissaan saada pelaajasopimus Tottenhamiin. Skysports.com -sivuston mukaan ainakin Schalke, Juventus ja Portsmouth FC olivat kiinnostuneita Appiahista tammikuussa 2009.

## Maajoukkueura

Appiah toimi Ghanan maajoukkueen kapteenina Saksan MM-kilpailuissa 2006. Ennen MM-kisoja Appiah on esiintynyt 42 ottelussa Ghanan paidassa ja tehnyt niissä yksitoista maalia.

## Lähteet
Issah Ahmed

**Issah Ahmed** (s. 24. toukokuuta 1982 Ghana) on maansa jalkapallomaajoukkueessa pelannut ja pitkään tanskalaista Randersia edustanut jalkapalloilija, pelipaikaltaan puolustaja.

Ahmed kuului maajoukkueeseen Saksan MM-kisoissa 2006 mutta ei päässyt kertaakaan kentälle. Ennen MM-kisoja Ahmed oli esiintynyt 10 ottelussa Ghanan paidassa ja onnistumatta maalinteossa.

## Lähteet
Soundtrack to Your Escape

__NOTOC__
**Soundtrack to Your Escape** on In Flamesin seitsemäs studioalbumi, joka julkaistiin 29. maaliskuuta 2004.

Albumi nousi Suomen virallisen listan sijalle 13.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Anders Fridén – laulu
* Jesper Strömblad – kitara
* Björn Gelotte – kitara
* Peter Iwers – bassokitara
* Daniel Svensson – rummut
* Örjan Örnkloo – koskettimet, musiikin ohjelmointi

## Arvostelut
* AllMusic: 
* Dome.fi: 
* Imperiumi.net: 
* Soundi: 

## Lähteet

## Aiheesta muualla
* 
*
Dean Smith

**Dean Smith** (15. tammikuuta 1932 Breckenridge, Texas – 24. kesäkuuta 2023) oli yhdysvaltalainen yleisurheilija, joka voitti 4&nbsp;×&nbsp;100 metrin viestijuoksun Helsingin olympialaisissa. Samoissa olympialaisissa hän oli neljäs 100 metrin juoksussa. Hän kokeili amerikkalaisen jalkapallon pelaamista ammattilaistasolla joukkueissa Los Angeles Rams ja Pittsburgh Steelers. Urheilu-uransa jälkeen Smith esiintyi useissa tv-sarjoissa ja lännenelokuvissa, pääosin sijaisnäyttelijänä. Näitä elokuvia olivat muun muassa *[[Alamo (vuoden 1960 elokuva)|Alamo]]*, *The Comanceros*, *[[Näin valloitettiin Villi Länsi]]*, *McClintock*, *Rio Conchos*, *Big Jake* ja *[[El Dorado (elokuva)|El Dorado]]*. Hän esiintyi myös useissa televisio-ohjelmissa, joita olivat muun muassa *Tales of Wells Fargo*, *Maverick*, *[[Gunsmoke]]*, *Lawman*, *Have Gun Will Travel* ja *[[Walker, Texasista]]*.

Smith sai uransa aikana epävirallisen nimityksen stunttimiesten Hall of Fameen. Hän teki töitä myös rodeossa ja saavutti siinä useita palkintoja.

## Lähteet